paragraph_text: Obuhvaća tri kratke priče, Planine korote (1989.), Labirint (1989.) i Granice vječnosti (1987.). Njih je autorica zasebno napisala, ali ovdje su sve te tri priče povezane u jednu cjelinu kroz zasebnu priču u kojoj Miles, na bolničkoj postelji nakon liječničkog zahvata, podnosi svoj izvještaj Simonu Illyanu, šefu CarSiga. Okvirna priča vezana je uz kontroliranje računa – kako financijskih tako i političkih – koje je imao CarSig, a povezane su s Milesovim prethodnim aktivnostima.